החומצה ההיאלורונית היא חומר טבעי הקיים בגוף. תפקידה של החומצה היא לשמר את נפח העור ולשמור על לחות העור, זאת לצד תהליכים פיזיולוגיים אחרים המתרחשים בגוף. במהלך שנות התשעים של המאה הקודמת החומצה נכנסה לשימושים רפואיים שונים, שימושים הכוללים טיפול בבעיות מפרקים, ניתוחי עיניים וטיפול בפצעים. ובהמשך החומצה החלה לשמש גם לצורך העלמת קמטים וטיפולים בתחום הרפואה האסתטית. כיום נעשה בה שימוש לצורך עיצוב האף, הגבהת עצמות הלחיים ועיבוי באמצעות חומצה היאלורונית בשפתיים. החומצה ההיאלורונית היא חומר הסופג מים, פי 1000 ממשקלה. בזכות תכונה מיוחדת זו אנו יכולים להשתמש בהזרקת חומצה היאלורונית לצורך מילוי נפחים, סיתות ועיצוב מראה הפנים. בעבר החומצה זוקקה מכרבולות תרנגולות, בהן ישנו ריכוז גבוה של החומצה. כיום היא מיוצרת באמצעות פרמנטציה בקטריאלית ולכן היא גם נקייה ובטוחה יותר.